
Šta će pokvariti ***[tejemum](https://pitajucene.com/search/tejemum/questions/ "Pretraži pitanja o tejemumu")***?


* 
* 
* 
* 
* 
* 
* 

 
Šta kvari tejemum?

Tejemmum kvari sljedeće:


 a) Sve ono što kvari i ***[abdest](https://pitajucene.com/search/Abdest/questions/ "Pretraži pitanja o abdestu")***, jer je tejemmum zamjena za abdest. 


b) Pronalazak vode, jer je nedostatak vode uvjet za uzimanje tejemmuma, zbog riječi Svevišnjeg Allaha: **” … pa, ukoliko ne nađete vodu … “** 


c) Mogućnost uzimanja abdesta s prestankom opasnosti zbog rana, bolesti i hladnoće, jer time prestaje i razlog dozvoljenosti tejemmuma.  




Neće ponavljati ***[namaz](https://pitajucene.com/search/Namaz/questions/ "Pretraži pitanja o namazu")*** onaj koji ga klanja sa tejemmumom a zatim pronađe vodu u istom namaskom vremenu, zbog Vjerovjesnikovih, sallallahu alejhi ve sellem, riječi upućenih čovjeku koji nije ponovio namaz: “Postupio si po sunnetu i dovoljan ti je namaz koji si klanjao. “188  




Također, ukoliko bi i ponovio namaz u istom namaskom vremenu, to bi bilo lijepo, zbog Vjerovjesnikovih, sallallahu alejhi ve sellem, riječi upućenih čovjeku koji je ponovio namaz: “Tebi pripadaju dvije nagrade. “189  




Džunub i žena u menstruaciji, ukoliko uzmu tejemmum, pa nakon toga dođu do vode, obaveza im je okupati se, zbog Vjerovjesnikovih, sallallahu alejhi ve selle m, riječi: “Kada pronađe vodu, neka je pospe po svome tijelu. “190 


Potirat će po zavoju (gipsu) zbog hadisa u kojem se govori o čovjeku koji je imao ranu. U tom hadisu stoji: “Uistinu, bilo mu je dovoljno da uzme tejemmum, poveže svoju ranu, a zatim potare po njoj. “191 


***[Mesh](https://pitajucene.com/search/mesh/questions/ "Pretraži pitanja o meshu")*** po zavoju (gipsu) pokvarit će skidanje zavoja ili izlječenje oboljelog mjesta, jer time prestaje razlog dozvoljenosti potiranja po istom. 


Ko ne bude posjedovao vodu, kao i zemljanu prašinu, klanjat će u stanju u kakvom se nalazi i neće ponavljati namaz, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, poslao svoje ashabe da traže Aišinu ogrlicu, pa kada je nastupilo vrijeme namaza, oni su klanjali iako nisu imali vode (za uzimanje abdesta), a to je bilo prije objavljivanja ajeta o tejemmumu. Poslanik, sallallahu alejhi ve sellem, nakon toga, nije im naredio da ponove namaz.192  






---


188 Sahih: Ebu Davud (338), Nesai (433), Darimi (744). Pogledati: Miškat (533). 


189 Prethodni ***[hadis](https://pitajucene.com/search/Hadis/questions/ "Pretraži pitanja o hadisima")***. 


190 Pogledati had is: “Zemljana površina je sredstvo kojim se musliman ćisti…” 


191 Prethodio je izvod had isa.  




192 Sahih: Buharija (336, 3672), Muslim (367). 


   

———–  

Iz knjige “RAZUMIJEVANJE FIKHSKIH DOKAZA”  

Autor: dr. ‘***[Aid el-Karni](https://pitajucene.com/search/Aid+el-Karni/answers/ "Pretražite odgovore od dr. Aid el-Karni")***   

  

Preuzmite pdf knjigu na ovom linku:  

<https://pitajucene.com/wp-content/uploads/2019/10/Razumijevanje-fikhskih-dokaza-Aid-el-Karni.pdf>


